जनस्वास्थ्य एवं अभियांत्रिकी मंत्री डाॅ. बनवारी लाल ने रविवार को गांव पनवाड़ में नवनिर्मित गलियों का उद्घाटन किया। मंत्री ने कहा कि बावल विधानसभा क्षेत्र के सभी गांवों को नहरी पेयजल योजना से जोड़ने के लिए लगभग 300 करोड़ रुपए की राशि खर्च की जाएगी, ताकि आने वाले 30 वर्षों तक भी लोगों को पेयजल की समस्या न हो। बिजली की आपूर्ति तय करने के लिए कमालपुर, सुबासेडी व मोहनपुर के हैं तथा रामपुरा, धारण व भांडौर के सब-स्टेशन भी शीघ्र तैयार कराए जाएंगे। गांव पनवाड़ में भी पीने के पानी की समस्या के समाधान के लिए घर-घर नल लगाए जाएंगे। बावल में महिला कॉलेज की कक्षाएं इसी सत्र से शुरू होंगी। बावल आरओबी का कार्य तेजी से किया जा रहा है। रसियावास के लिए अंडरपास की सुविधा भी जल्द पूरी हो जाएगी। बावल में बस स्टैंड, सब्जी मंडी व अनाज मंडी में शैड डालने का कार्य भी चल रहा है।